RESOLUCIÓN do 18 de xuño de 2024 pola que se dá publicidade ás axudas concedidas ao abeiro da Orde do 12 de decembro de 2023 pola que se establecen as bases reguladoras da concesión de axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para 2024-2025 (código de procedemento MR237B).
Consellería do Medio Rural — III. Outras disposicións — 27/06/2024

De conformidade co establecido no artigo 16 da Orde do 12 de decembro de 2023 pola que se establecen as bases reguladoras da concesión de axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para 2024-2025 e de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, a resolución de concesión e denegación das axudas publicarase no Diario Oficial de Galicia (DOG).
Por outra parte, de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
Primeiro. Aprobar as axudas ás entidades recoñecidas como agrupacións de defensa sanitaria gandeira polo importe de dous millóns dous centos oitenta mil euros (2.280.000,00 €). As entidades que resultaron beneficiarias foron 63 e relaciónanse no anexo I: importes de axuda adxudicada ás ADSG 2024-2025, cos importes que se especifican.
A ADSG Coruña Oeste, aínda cumprindo cos requisitos establecidos para ser beneficiaria, non percibirá axuda por esgotamento do crédito.
Segundo. Informar dos seguintes aspectos:
1. Norma reguladora da convocatoria: Orde do 12 de decembro de 2023 pola que se establecen as bases reguladoras da concesión de axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para 2024-2025 (código de procedemento MR237B).
2. Aplicación orzamentaria:
a) Para o ano 2024: 14.04.713E.470.0, dotada para esta finalidade con 1.079.850,00 euros.
b) Para o ano 2025: 14.04.713E.470.0, dotada para esta finalidade con 1.200.150,00 euros.
A dotación orzamentaria da orde de que derivan estas axudas procede dos orzamentos xerais da Comunidade Autónoma de Galicia (2.280.000,00 euros).
3. Obxecto: a orde ten por obxecto establecer as bases reguladoras da concesión de subvencións, en réxime de concorrencia competitiva, destinadas ás agrupacións de defensa sanitaria gandeiras para o desenvolvemento dos programas sanitarios establecidos no anexo VII da citada orde (MR237B).
4. Beneficiarias: as entidades asociativas recoñecidas como ADSG e, polo tanto, inscritas no Rexistro de ADSG de Galicia antes da finalización do prazo de solicitude establecido nesta orde, e que manteñan as condicións do recoñecemento ao longo de todo o período de execución da axuda.
Quedan excluídas da condición de beneficiarias as ADSG formadas exclusivamente por cebadeiros de gando vacún.
5. Modificación das axudas: a modificación das condicións tidas en conta para a concesión da axuda poderán dar lugar á modificación do seu importe.
En todo caso, o aboamento da axuda estará condicionado ao cumprimento do programa proposto, de acordo coa norma reguladora. Tendo en conta as circunstancias de xestión e execución do programa, a presentación das xustificacións da realización deste deberá facerse segundo o prazo marcado no artigo 21 da devandita norma reguladora.
6. Prazos para xustificar: ata o 10 de decembro de 2024, xustificarase o gasto subvencionable realizado pola ADSG ata o 30 de novembro de 2024. O resto do gasto subvencionable realizado ata o 28 de febreiro de 2025 poderá xustificarse ata o 10 de marzo de 2025.
Xunto coas solicitudes de axuda, as 63 entidades beneficiarias solicitaron o anticipo do 47,36184 % da axuda adxudicada segundo se establece no artigo 6.5 da citada orde.
7. Recursos: contra esta resolución, que pon fin á vía administrativa, cabe interpor recurso potestativo de reposición ante a conselleira do Medio Rural, no prazo dun mes, contado a partir do día seguinte ao da súa notificación de conformidade co establecido no artigo 124 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Tamén se poderá interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da súa notificación.
Santiago de Compostela, 18 de xuño de 2024
1. ADSG beneficiarias e subvención.
2. ADSG non beneficiaria por esgotamento do orzamento.